IS: Matti Nykänen kuoli haimatulehdukseen ja keuhkokuumeeseen
IS: Siskot paljastivat Matti Nykäsen kuolinsyyn: haimatulehdus ja keuhkokuume
18.05.2019 klo 8:24
Matti Nykäsen omaiset kertoivat Ilta-Sanomille mäkihyppylegendan kuolemaan johtaneista terveysvaivoista.
Matti Nykäsen uran huippuhetket.
Matti Nykänen kuoli äkillisesti 4. helmikuuta vain 55-vuotiaana. Julkisuudessa kerrottiin, että hän oli elämänsä kalkkiviivoilla pudonnut omakotitalonsa katolta lumitöitä tehdessään ja sen pelättiin aiheuttaneen hänen elimistöönsä jonkinlaisia vaurioita. Vaimo Piia Nykänen kertoi Iltalehdelle Matin valitelleen huonovointisuuttaan viimeisenä iltanaan.
Piia oli löytänyt Matin kuolleena pesuhuoneesta ennen puoltayötä. Mattia oli yritetty elvyttää tuloksetta.
Ilta-Sanomat kertovat, että mäkihyppylegendan virallinen kuolinsyy oli pitkään jatkunut haimatulehdus. Välittömäksi kuolinsyyksi todettiin maaliskuussa 2019 keuhkokuume. Matti Nykäsen siskot Päivi ja Tuija vahvistavat kuolinsyyn lehdessä.
Matti Nykäsen kuolema kosketti suomalaisia. SANNA LIIMATAINEN
Kuolema tuli perheelle ihan puskista. Matilla oli todettu diabetes syksyllä 2018. mutta siskot uskoivat kaiken olevan kunnossa.
– Matti sanoi tammikuussa vointinsa parantuneen sitten syksyn vaikeiden jaksojen. Minkäänlaisia kipuja ei kuulemma enää ollut. Puhelimessa hän vaikutti hyvävoimaiselta, Päivi kertoo lehdessä.
Näkökulma: Makaaberia tanssia Matti Nykäsen haudalla - erikoinen kiista lähipiirin keskenIL tutki Matti Nykäsen puukotustuomion taustat – nämä viisi seikkaa herättävät lisäkysymyksiä: Veitsi täysin puhdas, uhri ei nähnyt puukottajaa...Matti Nykäsen muistokonsertti joutui vaikeuksiin - siirretty nyt heinäkuusta lokakuulle: ”Liian paljon tapahtumia kaupungilla”IS: Matti Nykänen sai olympiarenkaat hautakiveensä – Vieno-äiti: ”Suren Mattia edelleen päivittäin”Joukkuekaveri kertoo, miten Matti Nykänen rankaisi itseään kännireissujen jälkeen: ”Ne hyppymäärät olivat ainutlaatuisia”